b'\n_START_ARTICLE_\nAdidas Cafusa\n_START_PARAGRAPH_\nAdidas Cafusa on saksalaisen urheiluv\xc3\xa4linevalmistaja Adidaksen valmistama jalkapallo vuoden 2013 Confederations Cupiin. Pallon nimi on kontaminaatio sanoista carnaval (karnevaali), futebol (jalkapallo) ja samba. Pallon esitteli joulukuun alussa entinen jalkapallolegenda Cafu. Pallo on koostumukseltaan samanlainen kuin vuoden 2012 EM-kisojen pelipallo Tango 12. Cafusaa k\xc3\xa4ytettiin my\xc3\xb6s vuoden 2012 seurojen MM-kisoissa Japanissa, sek\xc3\xa4 muutamissa p\xc3\xa4\xc3\xa4sarjoissa, kuten Veikkausliigassa.'